Document ID: /fineweb-2-swissfilter-quality_10-filterrobots/filtered/01308.jsonl.gz/1618

Me përmbajtje të madhe të vitaminës C dhe përmbajtje të konsiderueshme të vitaminës A, hekurit, kalciumit e magneziumit, grejpfruit konsiderohet të jetë parandalues i shumë sëmundjeve dhe i rëndësishëm në dobi të shëndetit.
Për shkak të përmbajtjes së vitaminës C, ujit dhe fibrave, ky frut ndihmon personat që duan të humbin peshë. Vitamina C e ndihmon metabolizmin të punojë në rregull duke ndihmuar kështu në largimin e vjamit të tepërt.
Grejpfruti stabilizon nivelin e sheqerit në gjak. Ngrënia e grejprutit nuk ndikon që sheqeri të rritet, kjo është arsyeja pse doktorët rekomadojnë pacientët që vuajnë nga diabeti ta konsumojnë atë rregullisht.
Shumë i pasur me acid citrik përdorimi i grejpfrutit pengon formimin e gurëve në veshka dhe ndihmon në shkatrimin e gurëve tashmë të formuar. Duke qenë mjaft i pasur me ujë, grejpfruti ndikon pozitivisht për veshka në tërësi.
Grejpfruti lufton sëmundjet e mishit të dhëmbëve. Një studim i bërë në 2005 doli në përfundim se grejpfruti pakëson gjakderdhjen nga mishi i dhëmbit te personat që konsumojnë të paktën një grejpfrut në ditë.
Vitamina C është e njohur për efektin pozitiv që ka për lekurën. Për shkak se grejpfruti është i pasur me këtë vitaminë, kjo ndikon që të krijohet kolagjeni për një lekurë të shëndetshme duke e parandaluar atë nga plakja që shkaktohet nga radikalet e dëmshme.